Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline koges meeletut hirmu ja piina,
kaotades isegi mõistuse.
Ainus lahendus, mida tolle aja arstid määrasid,
oli 8-aasta pikkune kohutav šokiteraapia.
Peale seda polnud aga mingit lootust.
Siis aga juhtus ime - ta sai vabaks!
Hiljem andis Jumal talle unenäo,
mis sai vabastatud 6 miljonile inimesele
ja mispeale imed hakkasid imekiirelt sündima.
Mitte vaid mu külalise elus,
aga kõigi nendegi eludes, kes järgisid Jumala juhiseid.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Püha Vaim, oled imeline siin paigas.
Ma kuulutan Jeesuse vere kaitset
ja alistan selle saate Sulle, Püha Vaim.
Võta üle! Jumal, ilmuta meile oma au!
Mu tänane külaline - Peggy Joyce Ruth,
kasvas üles baptistide perekonnas.
Nii tunnistas ta kord tubli baptistina oma budistist naabrile Jeesusest,
kaotades seejärel hoobilt oma mõistuse.
Peggy, mis juhtus?
Kasvasin üles kristlikus kodus
ja olin abielus imelise kristlasest mehega.
Me elasime ühes korteris,
mille kõrvale kolis üks budistist naine.
Igakord, kui ta korterist möödusin, kogesin meeletut hirmu.
Samas ei tahtnud ma, et ta põrgusse läheks.
Teadsin Piibli põhjal,
et peame taevasse pääsemiseks Jeesuse oma ellu vastu võtma
ja ma tahtsin, et see naine pääseks ka taevasse.
Nii võtsin üks päev julguse kokku ja koputasin ta ukse taga,
öeldes: "Tahaksin rääkida teile Jeesusest."
Ta vastas: "Ainult siis, kui annate mulle sama palju aega."
See tundus mõistlik.
Samas ei teadnud ma midagi vaimsest sõjapidamisest.
Teadsin vaid, et armastan Jumalat
ja tahan, et see naine pääseks taevasse.
Ta kutsus mu sisse,
kuid ma ei mäleta midagi, mida talle 5-10 minuti jooksul rääkisin.
Ka ei mäleta ma midagi tema räägitust.
Küll aga oli ta kodus hästi pime ja ta põletas palju küünlaid.
Hästi omapärane paik.
Korraga aga tundsin midagi sisenevat minusse.
Miski sisenes mu sisse ja hirm võttis täiega võimust.
Kogesin tohutut hirmu ja tahtsin sealt kiiresti minema saada.
Sealt välja saades läksin lähedal asuvasse parki
ja tegin seal mitu tiiru, et saada sellest loost lahti,
enne, kui mu mees õhtul koju tuleb.
Aga ma ei saanud sellest lahti.
See kestis 8 aastat,
mille käigus lugesin ja uurisin igasugu kirjandust,
mille abil kuidagigi vabaks saada.
8 aasta möödudes andsin lihtsalt alla.
Tõenäoliselt elu esimest korda.
Läksin välja ja ütlesin:
"Jumal, ma isegi ei tea, kas oled enam olemas mu jaoks.
Aga kui oled, siis palun leia mind ja too mind tagasi.
Ma ise ei suuda seda,
mistõttu leia mind ja tee mind endiseks!"
Ma ei mõistnud,
et Jumal lausa ootas, millal alla annaksin,
et Ta saaks koheselt toimetama hakata.
Mu mees pidi nädal hiljem sõitma töö raames New Orleans'i
ja viibima seal terve nädala.
Ta arvas, et mul oleks hea minna koos temaga,
mida ma ka tegin.
Läksime esimesel õhtul tänavaile jalutama.
Olin juba ammu loobunud lugemisest,
sest kõik, mida lugesin, valmistas mulle hirmu.
Siis aga astusime ühte raamatupoodi sisse
ja ma nägin seal Pat Boone'i raamatut "Uus laul".
Mulle meeldis Pat Boone ja tema filmid,
mistõttu ostsin selle ja mees ostis endale midagi muud.
Läksime tagasi hotelli ja lugesime terve õhtu läbi.
Ma lihtsalt ei saanud seda raamatut käest.
Jack läks järgmine päev oma koosolekule
ja ma jätkasin lugemist.
Seal raamatus oli juttu Püha Vaimuga ristimisest,
millest ma polnud midagi kuulnudki.
Seal oli ka juttu rõõmust,
mispeale hüüdsin Jumala poole: "Jumal ma vajan seda nii väga!"
Jumal ristis mind sel hetkel oma Püha Vaimuga.
Ma isegi ei teadnud, mis see kõik on,
aga Jumala vägi langes taevast ja ujutas mu täiega üle.
Jooksin, hüppasin ja kargasin seal oma väikeses hotellitoas ringi,
öeldes Jumalale, kui väga Teda armastan.
Ma ei mäleta, et oleksin eales nii õnnelik olnud.
Sellest oli üldse pikk aeg, mil olin tundnud mingitki rõõmu.
Peale mind sai ka mu mees selle reisi ajal Püha Vaimuga ristitud.
Otsustasime, et ei räägi sellest kellelegi.
Läheme lihtsalt koju, palvetame koos ja naudime Jumalat.
Nii me tegimegi. 2 aastat.
Palvetasime koos ja kogesime puhast rõõmu.
Ma ei suuda seda õnne ja rõõmu, mida 2 aasta jooksul kogesin,
isegi ära kirjeldada.
Kuid siis korraga hakkas osa mu hirme tagasi tulema...
Ja siit asjadest ette rutates -
Peggy sai teada, mis on vabanemine
ja sai ka vabaks tõenäoliselt hirmu deemonist,
budismist ja veel mõnest asjast.
Kuid paar päeva peale vabaks saamist tulid need mõtted tagasi.
Hüüdsin nende naasedes Jumala poole
ja Ta andis mulle ühe nägemuse.
Teadsin, mis tähendab olla Jumala ligiolus,
mistõttu hüüdsin Ta poole, öeldes, et ei mõista, mis toimub.
Jumal andis mulle seepeale ühe nägemuse,
kus nägin end istumas toolil.
Seal oli ka üks valgesse riietatud mees,
kes palus mul avada oma suu, kus oli üks must hammas.
Ta ütles: "Nüüd teeme järgmist..."
Mu keha muutus korraga läbipaistvaks
ja mu hambast lähtuvad mustad juured
suundusid läbi mu käte, jalgade ja läbi kogu mu ihu.
See mees tõmbas selle hamba koos kõigi nende juurtega välja,
aga need jätsid augud üle kogu mu keha.
Ta ütles: "Nüüd teeme järgmist" ja hakkas neid auke täitma.
Tol hetkel ma ei teadnud, millega ta neid täidab.
Jumal näitas mulle hiljem, et ta täitis neid Jumala Sõnaga.
- Mida see siis muutis?
Jumal ütles, et Ta annab mulle vahetussüsteemi.
Jumal võib vahel öelda vaid mõne sõna,
aga need tähendavad nii palju.
Ta rääkis mulle vahetussüsteemist,
öeldes: "Iga kuri, hirmutav või negatiivne mõte,
mis ei joondu minu Sõnaga,
tuleb vahetada Jumala Sõnas peituva tõotuse vastu.
Kui seda teed, lahendab see kõik."
Ja see tõesti on nii.
Maailm oli muutumas väga süngeks ja see valmistas Peggyle muret.
Nii küsis ta Jumala käest: "Kas on mingitki võimalust kaitsa
iga kurja asja eest, mis on tabamas maad?"
Jumal vastas talle iga kurja asja kohta siin maa peal.
Vastas vastusega, mida vajame täna rohkem kui eales varem.
Oleme kohe tagasi.
Naaseme peagi saatesse...
Paljud vaatajad on kogenud imesid tänu me saate vaatamisele.
"Sain vabaks kokaiinisõltuvusest.
Vaatasin kord te saadet, palvetasin ja sain terveks.
Kulutasin varem kokaiini peale miljoneid,
täna aga teen jumalariigitööd.
Vaid see üks saade muutis kogu mu elu." Steven
Kui ka sina oled saanud me saatest puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Peggy nägi prohvetliku unenäo,
mis on sõna otseses mõttes muutnud miljonite inimeste elu.
Räägi meile sellest unenäost.
Ütlesin Jumalale: "Maailmas on nii palju kurja.
Kas on mingitki võimalust, kuidas seda mitte kogeda?
Kas peame leppima sellega, mis on, usaldama Sind või mida tegema?"
Seepeale nägin unenäo, kus olin ühel suurel haljal aasal,
küsides taas,
kas on kuidagi võimalik olla kaitstud kõige maad tabava kurjuse eest?
- Kõige kurja eest? - Jah, kõige kurja eest.
Ja korraga ma kuulsin Jumala häält ütlemas:
"Hüüa mind appi oma hädaajal ja ma vastan sulle."
Hüppasin ja plaksustasin ja tantsisin, olles üksi seal aasa peal Jumalaga.
Olin nii õnnelik!
Ma ei teadnud, mis see vastus on,
aga teadsin, et Jumal oli selle välja öelnud.
Kuid siis nägin korraga, kuidas aas hakkas täituma inimestega
Algul oli neid vaid käputäis.
Siis aga terve aasatäis - nii kaugele, kui silm üldse ulatas
ja me kõik plaksutasime ning tantsisime tänu Jumala vastusele
Hüppasime ja ütlesime Jumalale, kui väga Teda armastame.
Järgmine päev hakkasin mõtlema,
kas see Jumala poolt öeldu oli mõni Piibli kirjakoht?
Minu jaoks oli oluline teada saada, kas see on kirjas Jumala Sõnas.
Nii küsisingi Jumalalt, kas tegu on Piibli kirjakohaga
ja kust see pärineb?
Siis kuulasin migi hetk Pat Boone'i naise helisalvestist,
kus ta jutlustas ja tsiteeris üht piiblisalmi.
Ta ütles: "Ma ei teagi, kust see on? Äkki Psalmis 91...
Ei, ei ole Psalm 91!"
Ta mainis seda vaid hetkeks,
aga mu süda tahtis rinnust välja hüpata,
kui kuulsin Psalmist 91.
Jumal andis selle sõna mulle.
Sa ei teadnud, et see kirjakoht pärineb Psalmist 91?
- Ei. Ma polnud seda kunagi lugenud.
Ma ei tundnud tookord väga hästi Piiblit,
aga otsisin selle üles
ja seal oli see sama kirjakoht, mida Jumal oli mulle unes näidanud.
"Ta hüüab mind appi ja ma vastan temale." Psalm 91:15
Hakkasin uurima seda kirjakohta lähemalt,
sest teadsin, et see on Jumala poolt antud.
Seda lähemalt uurides avastasin,
et kõik inimkonnale teada kurjus on kaetud selles Psalmis,
kus Jumal annab meile ka lahenduse.
Mis iganes meid ka ei tabaks -
Jumalal on meile lahendus Psalmis 91.
See on imeline!
Mõelge sellele!
Jumal vastab sealse 16 salmi kaudu
kõikvõimalikele probleemidele, mida inimene võiks eales kogeda.
Peggy on müünud
üle 6 miljoni eksemplari oma raamatust Psalm 91 kohta.
See on lausa kohustuslik osta endale see raamat
ja ka sellega kaasaskäiv uuendatud audioõpetus CD'del.
Nii te ise kui iga te pereliige vajaks lugeda ja kuulda seda.
Peggy, võta mõni hetk,
et jagada lühidalt mõni tunnistus kellegi muutunud elu kohta.
Mu abikaasa tahtis üliväga, et me lapsed tunneks Psalmi 91
ja seda, et see toimib.
Me kodukanti tabas kord tornaado, mida nägime lausa oma õue pealt.
Ühe raadiojaama võttemeeskond
oli aga oma autoga mäejalamil seda tornaadot jälgimas.
Saime hiljem teada,
et kõik olid peitnud oma lapsi madratsite alla ja kuhu iganes,
et kaitsta neid tornaado eest.
Mu mees aga ajas me lapsed üles ja ütles:
"Võtke oma Piiblid, me läheme välja
ja võtame meelevalla selle tornaado üle."
Ta viis me lapsed õue
ja lasi neil otse selle tornaado ees kuulutada Psalmi 91.
Mingi aja pärast sai ta südamesse rahu
ja ütles, et kõik on hästi, isegi, et tornaado oli endiselt nähtav.
Läksime tagasi majja
ja samal ajal teatas raadios see võttemeeskond,
kes oli me lähedal mäejalamil,
et see pole midagi vähemat kui ime.
Ja nad tõesti ütlesidki "ime".
Nad ütlesid, et see on ime,
et tornaado kerkis korraga üles taevasse ja kadus.
Kui tegu oleks vaid 1-2 looga, oleks juba tore.
Aga sul on lugematul hulgal tunnistusi inimestest,
kes on lugenud häälega välja Psalmi 91,
muutes selle isiklikuks enda jaoks.
Ja kui nad on seda teinud, siis...
Te peaks kuulma lugusid sõjatandrilt
või sellest, kes puutunud kokku terrorismiga
või vägistajaga.
Olles õpetanud üle 50 aasta Psalmi 91 kohta,
omab Peggy sellest erakordset ilmutust.
Osad teist pole märganud mõnda väikest detaili,
mis pole lasknud sel Psalmil korralikult toimida.
Peggy ütleb, et see toimib korralikult kõigi puhul,
et kaitsta teid täienisti.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Peggy, miljonid inimesed on lugenud neid ilmutusi,
mille oled saanud üle 50 aasta jooksul.
See toimib nii paljude inimeste puhul, tuues esile nii palju imesid.
Oled lugenud neist su raamatustest,
sest igakord, kui annad välja kordustrüki,
lisad sinna ka uusi tunnistusi, sest neid on nii palju.
Samas aga on ka neid, kelle puhul see pole toiminud.
Sina aga usud, et see peaks toimima igaühe puhul.
Absoluutselt, sest see on Jumala leping Tema lastele.
Seetõttu see pole nii,
et osade puhul toimib, teiste puhul mitte.
Samas peame me ka ise midagi tegema.
Paljud vuristavad ehk Psalmi 91 enne tööle minekut läbi,
aga see Psalm peab saama reaalsemaks me jaoks,
kui me olukorrad.
Peame jõudma punkti,
kus palume seda Jumalale tagasi kui lepingulise palvena, öeldes:
"Jumal, see on Sinu leping minuga.
Sa oled kogu universumi Jumal ega valeta mulle iial.
Kõik teised võivad valetada, aga Sina mitte,
mistõttu usun seda Su sõna iga viimse kui rakuga."
Peame tõesti uskuma seda selliselt.
Ehk kui keegi lihtsalt loeb seda - nagu raamatut,
siis see ei toimi? - Ei.
See on muidugi parem kui mitte midagi,
aga jaa - see ei toimi.
See Psalm peab muutuma täiega reaalseks nende jaoks.
Teine asi, millele peame vastu seisma, on hirm.
Sest isegi, kui usud Psalmi 91,
aga su pilk tardub siiski end ümbritseva- ja hirmu peale,
siis see ei lase sul uskuda Jumala Sõna.
Nii et hirm on üks mõjuv faktor, millest tuleb lahti saada.
Räägi sellest inimesest,
kes tänu Psalmile 91 sai võitu ühest hirmutavast sündmusest.
Angelal oli ülikoolis üks sõbranna,
kelle vanemad olid pastorid ja kes uskusid igati Psalmi 91.
Keegi koputas ta sõbranna uksele pühapäeva hommikul
ja too arvas, et tegu on ta sõpradega.
Ta avas ukse ja seal taga olev mees tõukas ta tuppa
Tegu oli suure, tugeva mehega, samas kui ta oli noor, habras neiu.
Loomulikus mõttes polnud tal mingit kaitset.
Hirm võttis algul ta üle võimust,
aga siis meenus talle Psalmi 91 kaitse ja kate,
mistõttu ta hakkas kuulutama Psalmi 91 välja,
öeldes, et universumi Jumal on tema poolel.
Nii ütleski? - Oo jaa.
Kõike seda ta sellele mehele ütleski.
Nendevaheline madin kestis 45 minutit.
Mees püüdis teda rünnata, aga üks kaitse oli ta üle.
Seal oli muide teisi tüdrukuid ka, keda see mees oli rünnanud.
Ta oli tunginud nende tubadesse ja vägistanud nad.
See tüdruk aga oli ainus, kes sellest pääses.
Ta teadis hästi, miks ta pääses.
Ta tundis Psalmi 91, kuulutas seda ega andnud järgi.
Tahan siinkohal küsida te käest midagi.
Peggy ütles, et te teate ja usute, et Jeesus suri ja tõusis taas surnuist.
Samas on me vaatajate seas inimesi, kes pole kunagi kogenud Jumalat.
Kogemusena, mida keegi ei saa teilt röövida.
Enamus inimesi ei tea seda, aga see on kättesaadav kõigile.
Kättesaadav ka sulle.
Nii tahan, et kordaksid minu järel järgnevat palvet,
uskudes seda kogu oma südamest.
Kallis Jumal,
olen teinud palju vigu
ja mul on väga kahju nende pärast.
Usun, et Jeesuse veri -
Iisraeli Messia veri,
puhastab mind kõigist mu pattudest
ja ma saan puhtaks.
Nii hea on olla puhas.
Ja nüüd, mil ma olen puhas,
siis Jeesus - tule mu ellu elama.
Teen Sinust oma Issanda
ja oma Päästja.
Ma armastan Sind, Issand
ja tahan kogeda Sind väga isiklikul moel,
nii et keegi ei saa seda röövida minult.
Aamen.
Peggy, loe meile Psalmi 91
ja las inimesed saada terveks ning vabaks, kui seda teed.
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
Sest tema kisub su välja linnupüüdja paelust,
hukkava katku käest.
Oma tiivasulgedega kaitseb ta sind ja tema tiibade all sa leiad varju;
tema tõde on kilp ja kaitsevall.
Ei sa siis karda öö hirmu ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal.
Langegu tuhat su kõrvalt ja kümme tuhat su paremalt poolt,
sinu külge see ei puutu.
Aga sa vaatad oma silmaga ja näed, kuidas kätte makstakse õelatele.
Sest sina, Issand, oled mu varjupaik!
Kõigekõrgema oled sina, mu hing, võtnud oma eluasemeks.
Ei taba õnnetus sind ega lähene häda su telgile.
Sest tema annab oma inglitele sinu pärast käsu
sind hoida kõigil su teedel.
Kätel nad kannavad sind, et sa oma jalga ei lööks vastu kivi.
Sa astud üle lõvide ja rästikute, noored lõvid ja lohed sa lömastad.
Et ta minusse on kiindunud, siis ma päästan tema;
ma ülendan tema, sest ta tunneb minu nime.
Ta hüüab mind appi ja ma vastan temale;
mina olen ta juures, kui ta on kitsikuses,
ma vabastan tema ning teen ta auliseks.
Pika eaga ma täidan tema ja annan temale näha oma päästet.”
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Pidev mure haiguse pärast on muserdav.
Teadmatus eesootava ees,
mure haiglaarvete pärast
ja võimetus teha meeldivaid asju.
Tervenemine usu kaudu on enamuse jaoks müstika.
Sid Roth'i E-raamat hõlmab endas tervendavaid piiblisalme.
Nende üle mõtiskledes avaneb sulle taevavärav
ja tervenemine pole enam müstika.
Lae endale tasuta koopia alla ekraanil nähtava kodulehe kaudu:
Järgmises saates...
Olete palju võimsamad, kui arvate.
Tere! Mina olen Robert Hotchkin
ja ma tahan näidata teile,
kuidas olla osa Jumala lahendusest just nüüd ja praegu.
Vaadake meid järgminegi kord,
kus räägin, kuidas aktiveerida teile saadaolevat väge.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
Jaga sinagi meiega oma tunnistust ekraanil nähtava kodulehe kaudu.
Soovides toetada TV7 tööd, helistage 900 1770 (kõne hind 10)
Tõlge: Anne-Ly Raukas